Na osnovu člana 55. stav 1. Zakona o pravima branilaca i članova njihovih porodica (''Službene novine Federacije BiH'', broj: 33/04), Federalni ministar za pitanja boraca i invalida odbrambeno-oslobodilačkog rata/ Federalni ministar za pitanja branitelja i invalida domovinskog rata, d o n o s i

**P R A V I L N I K   
O RADU LJEKARASKIH KOMISIJA U POSTUPKU ZA OSTVARIVANJE PRAVA PO ZAKONU O PRAVIMA BRANILACA I ČLANOVA NJIHOVIH PORODICA**

|  |
| --- |
| **Član 1.** |

|  |
| --- |
| Ovim pravilnikom uređuje se način rada, sastav, sjedište i druga pitanja o radu ljekarskih komisija koje u postupku rješavanja o pravima po Zakonu o pravima branilaca i članova njihovih porodica (u daljem tekstu: Zakon) daju nalaz i mišljenje o: procentu vojnog invaliditeta, oštećenjima organizma na osnovu kojih se ostvaruje pravo na ortopedski dodatak, pravo na dodatak za njegu i pomoć od strane drugog lica, nesposobnost za privređivanje, kao i postupak nadzora medicinskog vještačenja nalaza i mišljenja. |

|  |
| --- |
| **Član 2.** |

|  |  |
| --- | --- |
| Nalaz i mišljenje na osnovu koga nadležni organ u Federaciji Bosne i Hercegovine rješava o pravu na vojnu invalidninu, utvrđuje vojni invaliditet, ortopedski dodatak, dodatak za njegu i pomoć od strane drugog lica, nesposobnost za privređivanje, kao i nadzor i medicinsko vještačenje, daju: | |
|  |  |
| 1) | nadležnom organu koji rješava o pravima po Zakonu u prvom stepenu – ljekarska komisija iz člana 47. stav 1. Zakona (u daljem tekstu: ljekarska komisija u prvostepenom postupku); |
|  |  |
| 2) | nadležnom federalnom organu koji rješava o pravima po Zakonu u drugom stepenu i postupku zakonske revizije iz člana 42. Zakona – ljekarska komisija iz člana 47. stav 2. Zakona (u daljem tekstu: ljekarska komisija u drugostepenom postupku). |
|  |  |
| 3) | nadležnom kantonalnom organu koji vrši reviziju prvostepenih rješenja – ljekarska komisija iz člana 47. stav 3. Zakona (u daljem tekstu: ljekarska komisija za reviziju nalaza i mišljenja ljekarskih komisija u prvostepenom postupku). |
|  |  |
| 4) | nadležnom federalnom organu koji vrši nadzor rada nadležnih općinskih službi, odnosno kantonalnih organa – ljekarska komisija iz člana 47. stav 4. Zakona (u daljem tekstu: ljekarska komisija za nadzor i medicinsko vještačenje) |

|  |
| --- |
| **Član 3.** |

|  |
| --- |
| Ljekarske komisije iz člana 2. ovog pravilnika daju nalaze i mišljenja o procentu vojnog invaliditeta na osnovu Pravilnika o utvrđivanju procenta vojnog invaliditeta i prema načelima medicinske nauke. |

|  |
| --- |
| **Član 4.** |

|  |
| --- |
| Ljekarske komisije iz člana 2. ovog pravilnika daju nalaz i mišljenje o oštećenju organizma na osnovu koga vojni invalidi imaju pravo na ortopedski dodatak na osnovu Pravilnika o ortopedskom dodatku vojnih invalida, a u skladu sa odredbama Pravilnika o utvrđivanju procenta vojnog invaliditeta. |

|  |
| --- |
| **Član 5.** |

|  |
| --- |
| Ljekarske komisije iz člana 2. ovog pravilnika daju nalaz i mišljenje o oštećenju organizma na osnovu kojih vojni invalidi od I do IV grupe imaju pravo na dodatak za njegu i pomoć od strane drugog lica i stepenu tog dodatka u koji se vojni invalid razvrstava, na osnovu Pravilnika o dodatku za njegu i pomoć od strane drugog lica vojnih invalida, a u skladu sa odredbama Pravilnika o utvrđivanju procenta vojnog invaliditeta. |

|  |
| --- |
| **Član 6.** |

|  |
| --- |
| Ljekarske komisije iz člana 2. ovog pravilnika daju nalaz i mišljenje o nesposobnosti za privređivanje članova porodice (član 20. stav 1. tač. 1, 2 i 6 i član 23. stav 3. Zakona) prema načelima medicinske nauke. |

|  |
| --- |
| **Član 7.** |

|  |
| --- |
| Ljekarske komisije iz člana 2. ovog pravilnika daju nalaz i mišljenje samo kad rade u punom sastavu.  Nalaz i mišljenje ljekarske komisije daju većinom glasova svojih članova.  Član ljekarske komisije koji se ne slaže sa mišljenjem većine daje izdvojeno mišljenje sa obrazloženjem. |

|  |
| --- |
| **Član 8.** |

|  |
| --- |
| Ljekarske komisije daju svoj nalaz i mišljenje na obrascima br. 1 i 2. koji su odštampani uz ovaj pravilnik i čine njegov sastavni dio.  Nalaz i mišljenje ljekarskih komisija treba da budu potpuni, jasni i dovoljno obrazloženi i da sadrže sve činjenice i okolnosti koje su sa medicinskog stanovišta od značaja za donošenje pravilnog rješenja.  Obrazloženje ljekarske komisije će se smatrati potpunim ako je u njemu navedeno da je u pitanju lakši, srednji, izraženi, teži ili najteži oblik, odnosno stepen oštećenja kao i opis stanja oštećenja organizma i sl., kako je to propisano u pojedinoj odredbi Pravilnika o utvrđivanju procenta vojnog invaliditeta.  Komisije će posebno obrazložiti nalaz i mišljenje o procentu vojnog invaliditeta kada je za pojedino oštećenje organizma u Listi procenata vojnog invaliditeta procenat utvrđen u rasponu. |

|  |
| --- |
| **Član 9.** |

|  |
| --- |
| Ljekarska komisija u prvostepenom postupku daje nalaz i mišljenje na pismeni zahtjev nadležnog organa koji rješava o pravima po Zakonu u prvom stepenu, ljekarska komisija u drugostepenom postupku – na pismeni zahtjev nadležnog federalnog organa.  U nalazu i mišljenju po zahtjevu organa iz stava 1. ovog člana ljekarska komisija dužna je da se izjasni o činjenicama i okolnostima navedenim u pismenom zahtjevu organa imajući u vidu i dokumentaciju koja se nalazi u spisima predmeta lica o čijem se pravu rješava a koji se dostvljaju uz zahtjev. |

|  |
| --- |
| **Član 10.** |

|  |
| --- |
| Ljekarska komisija za reviziju nalaza i mišljenja ljekarskih komisija datih u prvostepenom postupku, na pismeni zahtjev nadležnog kantonalnog organa daje nalaz i mišljenje i dužna je da se izjasni o činjenicama i okolnostima navedenim u zahtjevu kantonalnog organa. |

|  |
| --- |
| **Član 11.** |

|  |
| --- |
| Ljekarska komisija u prvostepenom postupku daje nalaz i mišljenje u smislu čl. 3, 4, 5 i 6. ovog pravilnika na osnovu neposrednog pregleda lica za koje se utvrđuje procent vojnog invaliditeta, oštećenje organizma na osnovu koga ima pravo na ortopedski dodatak ili dodatak za njegu i pomoć od strane drugog lica i stepen tih dodataka, odnosno nesposobnosti za privređivanje, kao i na osnovu medicinske i druge dokumentacije koja je od uticaja za utvrđivanje tih činjenica. |

|  |
| --- |
| **Član 12.** |

|  |
| --- |
| Ljekarska komisija u drugostepenom postupku, kao i ljekarske komisije za reviziju nalaza i mišljenja datih u prvostepenom postupku, daju nalaz i mišljenje, po pravilu na osnovu neposrednog pregleda lica iz člana 11. ovog pravilnika i na osnovu medicinske i druge dokumentacije prikupljene u prvostepenom postupku. Ta komisija može nalaz i mišljenje dati i bez neposrednog pregleda lica, ako nađe da takav pregled nije potreban.  O oštećenju organizma na osnovu koga vojni invalidi od I do IV grupe imaju pravo na dodtak za njegu i pomoć od strane drugog lica i stepen tog dodatka ljekarska komisija u drugostepenom postupku i ljekarska komisija za reviziju nalaza i mišljenja ljekarskih komisija u prvostepenom postupku daje nalaz i mišljenje po izvršenom pregledu vojnog invalida.  Ako ljekarske komisije iz stava 1. i 2. ovog člana nađu da je dokumentacija ljekarske komisije u prvostepenom postupku nepotpuna, zatražiće dopunu medicinske dokumentacije. |

|  |
| --- |
| **Član 13.** |

|  |
| --- |
| Ljekarska komisija za nadzor i medicinsko vještačenje, vrši po zahtjevu rukovodioca federalnog organa uprave nadležnog za boračko-invalidsku zaštitu, nadzor i medicinsko vještačenje nalaza i mišljenja ljekarskih komisija iz člana 2. stav 1. tač. 1, 2 i 3. ovog pravilnika. |

|  |
| --- |
| **Član 14.** |

|  |
| --- |
| Za lice koje se nalazi na stacionarnom liječenju, ljekarske komije iz člana 2. ovog pravilnika mogu dati mišljenje na osnovu dijagnoze, istorije bolesti i sl. te medicinske ustanove, privremeno do jednu godinu. |

|  |
| --- |
| **Član 15.** |

|  |
| --- |
| Lice koje zbog zdravstvenog stanja duže vrijeme nije sposobno da se samostalno kreće može, na prijedlog nadležnog organa u Federaciji BiH, biti pregledano u svom stanu. Pregled vrši ljekar - član ljekarske komisije iz člana 2. ovog pravilnika. U takvom slučaju ljekarska komisija daje nalaz i mišljenje na osnovu nalaza i izvještaja ljekara – člana komisije koji je izvršio pregled. |

|  |
| --- |
| **Član 16.** |

|  |
| --- |
| Nalaz i mišljenje u smislu čl. 3, 4, 5 i 6. ovog pravilnika za lice koje ima prebivalište u inostranstvu ljekarska komisija daje na osnovu pregleda, dijagnoze i izvještaja ljekara odgovarajuće specijalnosti ili izvještaja zdravstvene ustanove.  Ako lice iz stava 1. ovog člana koje je podnijelo zahtjev za ostvarivanje prava po Zakonu boravi u Bosni i Hercegovini, nadležni organ će ga, na njegov zahtjev, uputiti na pregled ljekarskoj komisiji odmah, odnosno na njenu prvu sjednicu.  Ljekarska komisija je dužna odmah dostaviti nalaz i mišljenje nadležnom organu koji je uputio lice iz stava 2. ovog člana. |

|  |
| --- |
| **Član 17.** |

|  |
| --- |
| Ako ljekarska komisja iz člana 2 ovog pravilnika nađe da je za davanje nalaza i mišljenja potrebno da lice bude pregledano u specijalističkoj zdravstvenoj ustanovi ili podvrgnuto detaljnijem medicinskom ispitivanju, uputiće ga da pribavi nalaz odgovarajuće zdravstvene ustanove. |

|  |
| --- |
| **Član 18.** |

|  |
| --- |
| Nalaz ljekarska komisija naznačuje medicinskim izrazom, na latinskom jeziku a opis stanja oštećenja organizma na bosanskom ili hrvatskom jeziku. |

|  |
| --- |
| **Član 19.** |

|  |
| --- |
| Procent vojnog invaliditeta označuje se brojem i slovima i grupa vojnog invaliditeta, uz navođenje odgovarajućih odredaba Pravilnika o utvrđivanju procenta vojnog invaliditeta.  Ljekarska komisija označava da invaliditet iznosi ispod 20% u slučajevima kada utvrdi da procent oštećenja organizma ne iznosi najmanje 20%.  Ljekarska komisija označava da invaliditet iznosi 0% ukoliko utvrdi da oštećenje organizma nije nastalo niti se pogoršalo pod uslovima iz člana 3. Zakona. |

|  |
| --- |
| **Član 20.** |

|  |
| --- |
| U nalazu i mišljenju kojim utvrđuje oštećenje organizma na osnovu koga vojni invalid ima pravo na ortopedski dodatak, ljekarska komisija označuje stepen oštećenja organizma uz navođenje odgovarajuće odredbe Pravilnika o ortopedskom dodatku vojnih invalida (tačka 6. obrasca br.1).  U slučaju kada utvrdi da je u pitanju oštećenje organizma na osnovu koga se ne može ostvariti pravo na ortopedski dodatak, ljekarska komisija je dužna da svoj nalaz i mišljenje obrazloži. |

|  |
| --- |
| **Član 21.** |

|  |
| --- |
| Pri utvrđivanju oštećenja organizma na osnovu kojih vojni invalidi od I do IV grupe imaju pravo na dodatak za njegu i pomoć od strane drugog lica, ljekarska komisija označava stepen dodatka, uz navođenje odgovarajuće odredbe Pravilnika o dodatku za njegu i pomoći od strane drugog lica vojnih invalida, sa potpunim opisom oštećenja organizma za koje je predviđen odgovarajući stepen dodatka za njegu i pomoć od strane drugog lica kao i odgovarajuće odredbe Pravilnika o utvrđivanju procenta vojnog invaliditeta.  Ako je u pitanju oštećenje organizma invalida od II do IV grupe na osnovu koga se ne može ostvariti dodatak za njegu i pomoć od strane drugoga lica, ljekarska komisija je dužna da svoj nalaz i mišljenje obrazloži sa potpunim opisom oštećenja organizma. |

|  |
| --- |
| **Član 22.** |

|  |
| --- |
| Nalaz i mišljenje ljekarske komisije saopštava se pregledanom licu odmah po izvršenom pregledu, osim kada su potrebne dodatne konsultacije. |

|  |
| --- |
| **Član 23.** |

|  |
| --- |
| Ljekarske komisije vode evidenciju nalaza i mišljenja u Knjizi nalaza i mišljenja prvostepene – drugostepene ljekarske komisje, ljekarske komisije za reviziju nalaza i mišljenja prvostepene ljekarske komisije i ljekarske komisije za nadzor i medicinsko vještačenje ( obrazac br. 3) koji je odštampan uz ovaj pravilnik i čini njegov sastavni dio. |

|  |
| --- |
| **Član 24.** |

|  |
| --- |
| Kantonalni organ nadležan za boračko-invalidsku zaštitu imenuje ljekarske komisije iz člana 2. stav 1. tačka 1 i 3. ovog pravilnika, određuje sjedište, područje i naknadu za rad tih komisija, uz prethodno pribavljenu saglasnost Federalnog ministra za pitanja boraca i invalida odbrambeno-oslobodilačkog rata (u daljem tekstu: Federalni ministar).  Organ nadležan za boračko-invalidsku zaštitu Vlade Brčo Distrikt imenuje ljekarsku komisiju iz člana 2. stav 1. tačka 1. ovog pravilnika , određuje sjedište, područje i naknadu za rad te komisije uz prethodno pribavljenu saglasnost Federalnog ministra.  Federalni ministar imenuje ljekarske komisije iz člana 2. stav 1. tačke 2 i 4. ovog pravilnika, određuje sjedište, područje i naknadu za rad tih komisija.  Prilikom imenovanja komisija iz stava 1 i 2. ovog člana može se angažovati i specijalizovana zdravstvena ustanova za vršenje poslova svih ili pojedinih ljekarskih komisija. |

|  |
| --- |
| **Član 25.** |

|  |
| --- |
| Prilikom imenovanja ljekarskih komisija iz člana 2. stav 1. ovog pravilnika obezbijedit će se proporcionalna zastupljenost bošnjačkog i hrvatskog naroda i to:  •  ljekarsku komisiju iz člana 2 stav 1. tačka 1 ovog pravilnika čine dva člana:  – 1 (jedan) ljekar Bošnjak i 1 (jedan) ljekar Hrvat, zamjenski članovi u istom sastavu;  •  ljekarsku komisiju iz člana 2. stav 1. tačka 2. ovog pravilnika čine tri člana:  – 2 (dva) ljekara Bošnjaka i 1 (jedan) ljekar Hrvat, a zamjenski članovi obrnuto.  •  ljekarsku komisiju iz člana 2. stav 1. tačka 3. ovog pravilnika čine tri člana:  - u kantonima sa bošnjačkom većinom korisnika prava imenovat će se 2 (dva) ljekara Bošnjaka i 1 (jedan) ljekar Hrvat, a zamjenski članovi obrnuto,  - u kantonima sa hrvatskom većinom korisnika prava imenovat će se 2 (dva) ljekara Hrvata i 1 (jedan) ljekar Bošnjak, a zamjenski članovi obrnuto,  •  ljekarsku komisiju iz člana 2. stav 1. tačka 4. ovog pravilnika čine tri člana:  – 2 (dva) ljekara Bošnjaka, 1 (jedan) ljekar Hrvat, a zamjenski članovi obrnuto. |

|  |
| --- |
| **Član 26.** |

|  |
| --- |
| Ovaj pravilnik će se primjenjivati od dana početka primjenjivanja Zakona o pravima branilaca i članova njihovih porodica (''Služben novine Federacije BiH'', br. 33/04), kao i za korisnike prava iz člana 69. stav 2. navedenog zakona. |

|  |
| --- |
| **Član 27.** |

|  |
| --- |
| Danom početka primjenjivanja ovog pravilnika prestaje da važi Pravilnik o radu ljekarskih komisija u postupku za ostvarivanje prava po Zakonu o osnovnim pravima vojnih invalida i porodica palih boraca (''Službeni list R BiH'', br. 2/92, 6/94 i 13/94) i Pravilnik o radu liječničkih komisija u postupku za ostvarivanje prava po Zakonu o zaštiti vojnih invalida i obitelji poginulih i nestalih branitelja (''Narodni list HR-HB'', broj: 28/96). |

|  |
| --- |
| **Član 28.** |

|  |
| --- |
| Ovaj pravilnik stupa na snagu narednog dana od dana objavljivanja u ''Službenim novinama Federacije BiH''. |

Broj:

Sarajevo,

|  |  |  |
| --- | --- | --- |
|  |  | **M I N I S T A R** |
|  |  | Ibrahim Nadarević |